Gigantul american ar putea să-şi îmbunătăţească propria producţie cu ajutorul tehnologiei achiziţionate de la compania canadiană – sisteme de viziune computerizată care observă componentele în timpul procesului de producţie.
În plus, DarwinAI a creat tehnici prin care reduce dimensiunile modelelor lingvistice, pentru a le face să ruleze mai rapid şi să consume mai puţine resurse.
Aceasta din urmă s-ar putea dovedi utilă în încercarea Apple de a dezvolta tehnologii de IA generativ pentru produsele sale.
Cele două companii nu au anunţat care este valoarea tranzacţiei, însă, aceasta, probabil, depăşeşte cele 15 milioane de dolari pe care startup-ul le-a atras până acum prin finanţări.
Nu se ştie nici când exact a avut loc înţelegerea, însă se ştie că angajaţii DarwinAI s-au alăturat deja Apple încă din ianuarie.